**Проекто – договор**

**Д О Г О В О Р**

**№...........**

Днес на ..................201.... г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. д-р Славчо Томов, д.м.н., с Финансов директор Ибрахим Потурлиев от една страна, наречен ВЪЗЛОЖИТЕЛ /КУПУВАЧ/**

и

.................................................................................................................................

със седалище и адрес на управление:................................................................. ......................................................................................, ЕИК/БУЛСТАТ, ...............................банкова сметка:.......................................................банка .................................................................................................................................

представляван от .................................................................................................., определен за изпълнител след проведено публично състезание за възлагане на обществена поръчка № ..............................................., от друга страна, наречен **ИЗПЪЛНИТЕЛ /ПРОДАВАЧ/**,

на основание чл. 112 и сл. от ЗОП, в вр. с чл. 68 и сл. от ППЗОП се сключи настоящият договор за следното:

**ПРЕДМЕТ НА ДОГОВОРА**

**Чл. 1.** **ИЗПЪЛНИТЕЛЯТ** периодично доставя на **ВЪЗЛОЖИТЕЛЯ** горива и смазочни материали, както следва: бензин А 100Н, бензин А 95Н, дизелово гориво; антифриз и двигателно масло, наричани за краткост в Договора “продуктите” в своите бензиностанции на територията на страната, посочени в Приложение №1, а ВЪЗЛОЖИТЕЛЯТ заплаща цената на продуктите.

**Чл. 2.** **ВЪЗЛОЖИТЕЛЯ** закупува периодично продуктите в бензиностанциите на **ИЗПЪЛНИТЕЛЯ** при условията на отложено плащане и чрез използване на Карти/система за безналично плащане/безкасово картово плащане за регистрация авторизация на покупките, съобразно финансовата си обезпеченост и конкретни нужди.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 3. ИЗПЪЛНИТЕЛЯТ** има право:

**(1)** да поиска при зареждане на автомобили и закупуване на продукти на/от **ВЪЗЛОЖИТЕЛ** водача да се легитимира и/или да покаже талона на автомобила. При непредставяне на горните документи служителите на **ИЗПЪЛНИТЕЛЯ** могат да откажат услугата.

**(2)** да получи договорената цена съгласно реда и условията на този договор.

**Чл. 4. ИЗПЪЛНИТЕЛЯТ** е длъжен:

**1.** да продава на **ВЪЗЛОЖИТЕЛЯ** продуктите, които предлага в своите бензиностанции на територията на страната/Приложение № 1/, в съответствие с условията на настоящия договор;

1. да осигурява продукти с качество и техническите показатели, отговарящи на изискванията от Наредбата за изискванията за качество на течните горива, условията, реда и начина за техния контрол.
2. да осигурява точност при измерването на получените продукти от бензиностанциите.
3. да предостави на **ВЪЗЛОЖИТЕЛЯ** заявения брой карти заедно с техния ПИН в запечатани пликове;
4. да състави фактури/придружени с описи/ и ги предоставя на **ВЪЗЛОЖИТЕЛЯ** съобразно уговореното в настоящият договор.
5. да приема извършването на транзакции от **ВЪЗЛОЖИТЕЛЯ** с карти при условията на настоящия договор;
6. при технически проблем на терминала за електронно плащане да извърши зареждането/продажбата на продуктите при представяне на валидна карта и няма право да пренасочва МПС на **ВЪЗЛОЖИТЕЛЯ** към други бензиностанции;
7. да осигури на **ВЪЗЛОЖИТЕЛЯ** непрекъснатост относно продажба на продукти и зареждане на автомобилите му при екстремални метеорологични условия и природни бедствия;
8. да зарежда приоритетно автомобилите на **ВЪЗЛОЖИТЕЛЯ** при екстремални метеорологични условия и природни бедствия.

**Чл. 5.** При нарушаване на чл. 4, т. 7 и т. 8 от настоящия договор, **ИЗПЪЛНИТЕЛЯТ** дължи на  **ВЪЗЛОЖИТЕЛЯ** обезщетение за действително претърпени вреди.

**Чл. 6.** В случай, че по технически или организационни причини бензиностанция на **ИЗПЪЛНИТЕЛЯ** не може да функционира за определен период от време или **ИЗПЪЛНИТЕЛЯТ** закрие бензиностанция на посочените от **ВЪЗЛОЖИТЕЛЯ** населени места, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯТ** за причините и срока, в който не може да изпълнява предмета на договора и да предложи алтернативна бензиностанция за доставка на продуктите за този период.

**Чл. 7. (1) ИЗПЪЛНИТЕЛЯТ** носи отговорност за действията на персонала, отговорен за зареждането с горива/продажба на смазочни материали и транзакциите на оторизираните бензиностанции.

**(2) ИЗПЪЛНИТЕЛЯТ** отговаря пред **ВЪЗЛОЖИТЕЛЯ**, ако трети лица предявят правото си на собственост или други права по отношение на продуктите, които могат да бъдат противопоставени на **ВЪЗЛОЖИТЕЛЯТ**, освен ако последният е знаел за това.

**Чл. 8. ИЗПЪЛНИТЕЛЯТ** е длъжен да осигурява на при поискване на **ВЪЗЛОЖИТЕЛЯ** информация за закупените горива в електронен вид, по зададени от **ВЪЗЛОЖИТЕЛЯТ** критерии.

**Чл. 9.** **(1) ИЗПЪЛНИТЕЛЯТ** блокира издадените карти в следните случаи:

**1.** при прекратяване действието на договора, независимо от основанието за прекратяване;

1. при получаване на писмено известие от **ВЪЗЛОЖИТЕЛЯ**, че издадената карта е открадната и/или загубена и/или повредена;
2. при трикратно въвеждане на грешен ПИН код.

**(2)** В случаите по чл. 9, ал. 1, т. 2 **ВЪЗЛОЖИТЕЛЯ** може да поиска издаването на нова карта.

**(3)** В случаите по чл. 9, ал. 1, т. 3 **ВЪЗЛОЖИТЕЛЯ** може да поиска от **ИЗПЪЛНИТЕЛЯ** деблокиране на картата и/или предоставяне на нов ПИН код.

**Чл. 10. ИЗПЪЛНИТЕЛЯТ** няма право да прехвърля на трета страна изпълнението на задълженията по този договор, както и да възлага изпълнението на договора на трета страна.

**Чл. 11. ИЗПЪЛНИТЕЛЯТ** е длъжен да върне на **ВЪЗЛОЖИТЕЛЯ** платената цена заедно с лихвите, както и да заплати разноските по договора в случаите, когато се докаже, че доставените продукти принадлежат изцяло или отчасти на трето лице, а **ВЪЗЛОЖИТЕЛЯ** има право да развали договора.

**ПРАВА И ЗАДЪЛЖЕНИЯТА НА ВЪЗЛОЖИТЕЛЯ**

**Чл. 12. ВЪЗЛОЖИТЕЛЯТ** има право:

**1.** да получава продуктите, предмет на този договор, във всички търговски обекти (бензиностанции) на **ИЗПЪЛНИТЕЛЯ** на територията на Република България, в срока и при условията, договорени между страните с настоящия договор;

**2.** да осъществява контрол относно качеството, количествата и др. на продуктите, във всеки момент от изпълнението на договора, без с това да пречи на **ИЗПЪЛНИТЕЛЯ**;

**3.** да предявява рекламации за недостатъци в момента на приемане на продуктите.

**(2) ВЪЗЛОЖИТЕЛЯ** е длъжен:

**1.** да заплаща на **ИЗПЪЛНИТЕЛЯ** стойността на продуктите, на база на приключени и правилно оформени и подписани фактури и описи, при договорените условия и срокове;

**2.** при зареждане/закупуване на продукти на/от бензиностанциите на **ИЗПЪЛНИТЕЛЯ** служителите на **ВЪЗЛОЖИТЕЛЯ** са длъжни да се легитимират или да покажат талона на автомобила, при поискване от страна на персонала на бензиностанцията;

**3.** да пази в тайна своя ПИН и да изисква оправомощените от него лица да съблюдават тайната на ПИН;

**4.** в случай на загуба или кражба на карта да уведоми **ИЗПЪЛНИТЕЛЯ** по електронна поща, факс или телефон за загубата. **ВЪЗЛОЖИТЕЛЯ** носи отговорност и дължи заплащане на всички транзакции, извършени с картата до момента на известието за загубата от **ИЗПЪЛНИТЕЛЯ**;

**5.** да отговаря за действията на оправомощените от него лица. При ползването на картата тези лица действат от името и за сметка на **ВЪЗЛОЖИТЕЛЯ**, за което се смятат за упълномощени с предаване на картата и ПИН за нея.

**6.** Да попълни, подпише и предаде на **ИЗПЪЛНИТЕЛЯ** съответните документи за издаване и ползване на карти за безналично плащане.

**7.** Да представи опис на автомобилите на МУ-Плевен и списък на съответните материално отговорни лица, които ще зареждат при условията на този договор-приложение към договора/Приложение № 2/.

**ФИНАНСОВИ УСЛОВИЯ**

**Чл. 13. (1)** Закупуването на продуктите се осъществява на базата на цените, валидни към момента на зареждането в бензиностанциите на **ИЗПЪЛНИТЕЛЯ**, намалени с договорената отстъпка.

(2) **ИЗПЪЛНИТЕЛЯ** предоставя на **ВЪЗЛОЖИТЕЛЯ** търговска отстъпка в размер на ........................................., валидна за срока на договора.

(3) Текуща актуализация на цените на горивата се извършва от **ИЗПЪЛНИТЕЛЯ** в съответствие с пазарните условия и/или при промяна на цените на основния производител на горива на територията на страната.

(4) Цените от настоящия договор са определени франко, и в стойността им са включени всички съпътстващи доставката разходи.

(5) Стойността на договора, съгласно ценово предложение е в размер на ……………………, като тази стойност не е окончателна. Окончателна стойност по договора се определя в съответствие с чл.13, ал.2 и 3 и от видът и количеството на конкретните поръчки на ВЪЗЛОЖИТЕЛЯ в зависимост от потребностите и финансовата му обезпеченост за срока на договора.

**Чл. 14.** **ВЪЗЛОЖИТЕЛЯ** не заплаща такси за издаването, преиздаването и ползването на карти за безналично плащане и такси за транзакции и покупки.

**Чл. 15.** За извършени Транзакции **ИЗПЪЛНИТЕЛЯТ** издава фактура за извършените през съответния период Транзакции, както следва:

# Период на фактуриране: **два пъти месечно** – (първи период – от 1-во до 15-то число от месеца и втори период от 16-то число до края на месеца)

**#** Срок за издаване на фактурите: **до 5/пет/ дни след изтичане на съответния период.**

**Чл.16. (1) ВЪЗЛОЖИТЕЛЯТ** заплаща стойността на издадените фактури до 20 /двадесет/ календарни дни от датата на издаването им, като превежда сумата по банковата сметка на ИЗПЪЛНИТЕЛЯ ............................................................................................................................ . Плащането по договора се осъществява съобразно система за разплащане СЕБРА.

**(2)** Фактурите са придружени с описи, които да съдържат следните данни за заредените горива/ закупени продукти: 1) номер на електронната карта; 2) регистрационен номер на МПС; 3) дата и час на зареждане; 4) бензиностанция (номер и адрес); 5) количество и вид на зареденото гориво/ закупени продукти; 6) стойност на договорения процент отстъпка; 7) стойност на зареденото гориво/закупени продукти, коригирана с договорения процент отстъпка.

**ГАРАНЦИЯ ЗА ИЗПЪЛНЕНИЕ**

**Чл. 17.** Видове гаранции, размер и форма на гаранциите.

(1) Видове и размер на гаранциите:

(1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 2% от стойността на Договора по чл. 13, ал. 3 или сумата от ………………….;

(1.2) Изпълнителят представя документи за внесена гаранция за изпълнение на Договора към датата на сключването му.

(1.3) Форма на гаранциите: Изпълнителят избира формата на гаранцията измежду една от следните: парична сума внесена по банковата сметка на Възложителя; банкова гаранция; или застраховка, която обезпечава изпълнението чрез покритие на отговорността на Изпълнителя.

**Чл. 18.** Изисквания по отношение на гаранциите, както следва:

(1) Когато гаранцията се представя във вид на **парична сума**, тя се внася по следната банкова сметка на Възложителя: IBAN: BG08 UBBS 8888 3318 3072 03; BIC: UBBS BGSF

Банка: „ОББ“ АД - клон Плевен. Всички банкови разходи, свързани с преводите на сумата са за сметка на Изпълнителя;

(2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 /тридесет/ дни.

(2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(2.2) Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

(3) **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 /тридесет/ дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Чл. 19.** Задържане и освобождаване на гаранциите.

(1) **ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** сумата за гаранцията, чрез частично/периодично/ освобождаване на гаранцията, съответно на изпълнената част от предмета на договора, по време на изпълнение му, както следва: на 2/два/ пъти, по равно – по 50%. Първите 50% от сумата по гаранцията се възстановява до 20/двадесет/ работни дни, след изтичане на 18/осемнадесет/ месеца от сключване на договора и останалите 50% - до 20/двадесет/ работни дни, след изтичане срока на договора.

(2) Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице/изпращане на писмено уведомление до застрахователя.

(3) Възложителят не дължи лихви върху сумите по предоставените гаранции, независимо от формата, под която са предоставени.

(4) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(5) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението.

(6) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(7) В случай на задържане от Възложителя на суми от гаранциите, Изпълнителят е длъжен в срок до 3 /три/ дни да допълни съответната гаранция до размера ѝ, уговорен в чл.17 (1.1), като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в чл.17 (1.1).

**ПОДИЗПЪЛНИТЕЛИ[[1]](#footnote-1)**

**Чл. 19А.** (1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор и на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Чл. 19Б.** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

* приложимите клаузи на Договора са задължителни за изпълнение от подизпълнителите;
* действията на Подизпълнителите няма да доведат пряко или косвено до неизпълнение на Договора;
* при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 19В.** (1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал. 2 Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал. 2, когато искането за плащане е оспорено, до момента на отстраняване на причината за отказа.

**СРОК НА ДЕЙСТВИЕ И ПРЕКРАТЯВАНЕ**

**Чл. 20.** Настоящият договор има действие за срок от **30/тридесет/ месеца,** считано от датата на подписването му. Договорът продължава действието си, ако не бъде прекратен от някоя от страните, с едномесечно предизвестие/преди изтичане срокът на договора/ – до сключване на нов договор по реда на ЗОП, след проведена процедура през 2021/2022 г.

**Чл. 21.** (1) Настоящит договор се прекратява:

1. с изтичане на срока му, но договорът продължава действието си, до сключване на нов договор по реда на ЗОП, след проведена процедура през 2021/2022 г., в случай че нито една от страните, не изпрати писмено предизвестие за прекратяване до другата страна, в едномесечен срок преди изтичане на срока на договора;

2. по взаимно съгласие на страните, изразено в писмена форма;

3. при виновно неизпълнение на задълженията на една от страните по договора със 7-но предизвестие от изправната до неизправната страна;

4. едностранно от Възложителя, без предизвестие:

4.1. в случай, че Изпълнителят бъде лишен от право да упражнява дейността си;

4.2. когато Изпълнителя ползва подизпълнител, без да е декларирал това в офертата си;

4.3. когато е необходимо съществено изменение на поръчката, което не позволява договорът или рамковото споразумение да бъдат изменени на основание чл. 116, ал. 1;

4.4. когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1, въз основа на които е следвало да бъде отстранен от процедурата;

4.5. когато поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

(2) В случаите по ал. 1, т. 4.4 и 4.5 **ВЪЗЛОЖИТЕЛЯТ** не дължи обезщетение за претърпените вреди от прекратяването на договора или рамковото споразумение.

**Чл. 22.** До 7/седем/ дневен срок от прекратяването на договора **ВЪЗЛОЖИТЕЛЯТ** се задължава да върне на **ИЗПЪЛНИТЕЛЯ** всички получени Карти.

**Чл. 23.** Настоящият договор не може да бъде изменян, освен по изключение в случаите на чл. 116 ЗОП.

**Чл. 24. ВЪЗЛОЖИТЕЛЯТ** може да прекрати договора за обществена поръчка, ако в резултат на обстоятелства, възникнали след сключването му, не е в състояние да изпълни своите задължения. В този случай **ВЪЗЛОЖИТЕЛЯТ** дължи на **ИЗПЪЛНИТЕЛЯ** обезщетение за претърпените вреди от сключването на договора.

**НЕУСТОЙКИ ПО ДОГОВОРА**

**Чл. 25.** При откриване на нередности в обслужването или отклонения в качеството на предоставените продукти в 3 (три) дневен срок от датата на констатацията, **ВЪЗЛОЖИТЕЛЯ** писмено уведомява **ИЗПЪЛНИТЕЛЯ** за това и посочва дата, час и място за съставяне на констативен протокол. Неявяването на **ИЗПЪЛНИТЕЛЯ** не освобождава последния от отговорност. Констатациите, отразени в протокола, са основание за отправяне на претенция за заплащане на неустойка.

**Чл. 26.** При констатиране на извършена продажба на горива или смазочен продукт с качество и технически характеристики, несъответстващи на действащите в България стандарти, **ВЪЗЛОЖИТЕЛЯ** има право да извърши анализ на горивата/смазочния продукт в независима лаборатория.

**Чл. 27.** Ако анализът потвърди несъответствието в техническите характеристики и качеството на горивото/смазочен продукт спрямо действащите в България стандарти, **ВЪЗЛОЖИТЕЛЯ** има право да усвои суми от гаранцията в размер на стойността на зареденото некачествено гориво/смазочен продукт.

**Чл.28.** Разходите по отстраняване на всички преки и непосредствени вреди на **ВЪЗЛОЖИТЕЛЯ**, възникнали в резултат на виновно неизпълнение на клаузите на настоящия договор от страна на **ИЗПЪЛНИТЕЛЯ**, са за сметка на **ИЗПЪЛНИТЕЛЯ**, включително да възстанови нанесените щети върху МПС-то, по пазарни цени, вследствие използваните некачествени продукти.

**Чл. 29.** (1) При забава на плащане, с повече от 50/петдесет/ календарни дни, след срока по **чл. 16, ал. 1** **ВЪЗЛОЖИТЕЛЯ**дължи неустойка в размер на  0,02 % (нула цяло нула две на сто) за всеки ден забава, начислена върху стойността на закъснялото плащане за периода на забавата, но не повече от 1 % (един процент) от стойността на забавеното плащане.

(2) Не се счита за забава просрочено плащане от страна на **ВЪЗЛОЖИТЕЛЯ** при прилагане на системата за разплащане СЕБРА.

**Чл. 30.** За неизпълнението на други задължения по договора неизправната страна дължи на изправната неустойка в размер до 10 (десет) на сто от цената по договора от момента на констатиране на неизпълнението до преустановяване на неизпълнението. Страната, която е понесла вреди от неизпълнението, може да търси обезщетение и за по-големи вреди.

**Чл. 31.** Неустойките и компенсациите по този договор се заплащат в срок до 10 (десет) календарни дни от датата на претенцията.  **ВЪЗЛОЖИТЕЛЯ** има право, ако в определения срок за плащане **ИЗПЪЛНИТЕЛЯТ** не изпълни задължението си, да усвои сумата на неустойката/компенсацията от гаранцията за изпълнение или да я прихване от следващо плащане.

**НЕПРЕОДОЛИМА СИЛА. НЕПРЕДВИДЕНИ ОБСТОЯТЕЛСТВА**

**Чл. 32.** Страните се освобождават от отговорност за частично или пълно неизпълнение на задълженията по настоящия договор, ако това се явява следствие от появата на обстоятелства представляващи „непреодолима сила” по смисъла на Търговския закон и „непредвидени обстоятелства“ по смисъла на Закона за обществените поръчки и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се измества със съответното време, в течение, на което действат такива обстоятелства.

**Чл. 33.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила/непредвидени обстоятелства. Никоя от страните не може да се позовава на непреодолима сила/непредвидени обстоятелства, ако е била в забава и не е информирала другата страна за възникването й.

**Чл. 34.** Страната която се намира в невъзможност да изпълнява задълженията си по този договор поради непреодолима сила/непредвидени обстоятелства, е длъжна незабавно:

**(1)** Да уведоми писмено другата страна за настъпилото събитие, което причинява неизпълнение на задълженията й; за степента, до която това събитие възпрепятства изпълнението на задълженията на тази страна; за причините на събитието – ако са известни; за неговото предполагаемо времетраене.

**(2)** Да положи  всички  разумни усилия, за да избегне, отстрани или ограничи до минимум понесените вреди и загуби.

**(3)** Докато трае непреодолимата сила/непредвидени обстоятелства, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**(4)** Не може да се позовава на непреодолима сила/непредвидени обстоятелства онази страна, чиято небрежност или умишлени действия или бездействия са довели до невъзможност за изпълнението на договора.

**ДОПЪЛНИТЕЛНИ РАЗПОРЕДБИ**


**Чл. 35.** Всички изменения и допълнения в настоящият договор се извършват в писмена форма.

**Чл. 36.** В случай, че някои от клаузите на този договор бъдат отмени или обявени за невалидни, това неводи до отменяне на задълженията на страните по този договор като цяло.

**Чл. 37**.(1) Всички съобщения по настоящият договор, направени от едната страна до другата, се считат за връчени, ако са на адреса, посочен в него. Те се считат за връчени и в случай, че има промяна в седалището и адреса на управления на всяка една от страните, ако тя не е уведомила в писмен вид другата страна за промяната.

(2) При промяна на посочените адреси, телефони и др., съответната страна е длъжна да уведоми другата в писмен вид в седемдневен срок от настъпване на промяната. Ако някоя от страните промени посочените в предходната точка адреси и др., без да уведоми другата страна, последната не отговаря за не получените съобщения, призовки и други подобни.

**Чл. 38. (1)** За изпълнение на поетите с настоящия договор задължения, страните определят следните свои представители за контакт:



1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)